b'\n_START_ARTICLE_\nNikola Kalini\xc4\x87\n_START_SECTION_\nUra\n_START_PARAGRAPH_\nKalini\xc4\x87 debytoi 1. HNL:ss\xc3\xa4 ja pelasi lainaseurassaan omistajaseuraansa Hajduk Splitia vastaan marraskuussa 2005. H\xc3\xa4n j\xc3\xa4i nuoren ik\xc3\xa4ns\xc3\xa4 vuoksi v\xc3\xa4h\xc3\xa4lle peliajalle NK Istra 1961 -seurassa, mutta teki 12 ottelussa kolme maalia. T\xc3\xa4m\xc3\xa4n j\xc3\xa4lkeen h\xc3\xa4n siirtyi lainalle HNK \xc5\xa0ibenikiin, miss\xc3\xa4 h\xc3\xa4n pelasi kahdeksan ottelua._NEWLINE_Kalini\xc4\x87 palasi Hajduk Splitiin sopeuduttuaan Kroatian liigaan. H\xc3\xa4n oli 17 liigamaalillaan kauden 2007\xe2\x80\x932008 sarjan toiseksi paras maalintekij\xc3\xa4. H\xc3\xa4n pelasi seurassa vuoteen 2009 ja teki 59 pelaamassaan liigaotteleussa 32 maalia._NEWLINE_L\xc3\xa4pimurtokauden j\xc3\xa4lkeen Kalini\xc4\x87 oli viikon koeajalla englantilaisessa Portsmouthissa. H\xc3\xa4nt\xc3\xa4 linkitettiin vahvasti my\xc3\xb6s Blackburn Roversiin. Siirto Roversiin varmistui elokuussa 2009. Sopimus oli lopulta nelj\xc3\xa4vuotinen ja arvioitu palkka oli 6 miljoonaa puntaa. Kalini\xc4\x87in debyytti seurassa viiv\xc3\xa4styi, koska Rovers varmisti siirron vasta 13. elokuuta. H\xc3\xa4n debytoi seurassa Sunderlandia vastaan ja teki ensimm\xc3\xa4isen maalinsa liigacupissa Peterborough Unitedia vastaan. H\xc3\xa4n teki ensimm\xc3\xa4isen Valioliiga-maalinsa voitollisessa ottelussa Wigan Athleticia vastaan. Vaikka h\xc3\xa4n teki Valioliigassa vain kaksi maalia, liigacupissa ja FA Cupissa syntyi yhteens\xc3\xa4 viisi osumaa._NEWLINE_Kauden 2010\xe2\x80\x932011 avausottelussa Evertonia vastaan Kalini\xc4\x87 teki joukkueensa 1\xe2\x80\x930-voittomaalin._NEWLINE_Roversin j\xc3\xa4lkeen Kalini\xc4\x87 on pelannut Ukrainan liigaa FK Dnipron riveiss\xc3\xa4 sek\xc3\xa4 Italian Serie A:ta Fiorentinassa._NEWLINE_Milan hankki Kalini\xc4\x87in Fiorentinasta lainalle nelj\xc3\xa4n vuoden mittaisella sopimuksella. Milanilla on sopimuksessa ostovelvoite, jolloin sen tulee kauden 2017\xe2\x80\x932018 p\xc3\xa4\xc3\xa4ttyess\xc3\xa4 ostaa Kalini\xc4\x87 20 miljoonalla eurolla.\n_START_SECTION_\nMaajoukkueura\n_START_PARAGRAPH_\nKalini\xc4\x87 on edustanut Kroatian useiden ik\xc3\xa4luokkien maajoukkueita. H\xc3\xa4net kutsuttiin EM-kisojen 2008 karsintoihin, jotka j\xc3\xa4iv\xc3\xa4t kuitenkin v\xc3\xa4liin loukkaantumisen vuoksi. T\xc3\xa4st\xc3\xa4 huolimatta h\xc3\xa4n sai paikan maajoukkueen kokoonpanosta EM-turnauksesta, joissa h\xc3\xa4n pelasi yhdess\xc3\xa4 ottelussa._NEWLINE_Kalini\xc4\x87 debytoi maajoukkueessa toukokuussa 2008 Moldovaa vastaan. Marraskuussa 2010 Kalini\xc4\x87 teki ensimm\xc3\xa4isen maajoukkuemaalinsa Maltaa vastaan 2012 EM-kilpailujen karsinnoissa.'